ฐิติพันธ์ เผยความรู้สึก หลังช่วยทีมชาติไทยเข้าชิงคิงส์คัพ
ฐิติพันธ์ พ่วงจันทร์ ห้องเครื่องทีมชาติไทย เปิดใจหลังช่วยทัพช้างศึกเอาชนะ กาบอง ผ่านเข้ารอบชิงชนะเลิศฟุตบองคิงส์คัพ ครั้งที่ 46 ได้สำเร็จ,วันที่ 23 มี.ค. ฐิติพันธ์ พ่วงจันทร์ กองกลางของ กระต่ายแก้ว บางกอกกล๊าส เอฟซี ออกสตาร์ตเป็น 11 คนแรกกับทีมชาติไทยและยืนครบ 90 นาที ก่อนทีมชาติไทยจะชนะจุดโทษทีมชาติกาบอง 4-2 เมื่อวันพฤหัสบดีที่ผ่านมา ส่งให้ทีมชาติไทยเข้าชิงชนะเลิศฟุตบอลชิงถ้วยพระราชทานคิงส์คัพ ครั้งที่ 46 โดยจะพบกับทีมชาติ สโลวะเกีย ในวันอาทิตย์นี้,เจ้านิว ฐิติพันธ์ เผยหลังเกมรอบรองชนะเลิศว่า ส่วนตัวเชื่อว่าที่ชนะได้เพราะเรามีเกมรับที่ดีมีวินัย และเพื่อนร่วมทีมทุกคนช่วยกันเล่นตามแท็กติกโค้ช ส่วนการปรับตัวกับเพื่อนร่วมทีมชาติก็ไม่มีปัญหา เพราะเล่นด้วยกันมาตลอด และได้รักษาสภาพความฟิตจากการเล่นกับ บีจีเอฟซี อย่างต่อเนื่อง แต่ก็แอบเสียดายที่พลาดการดวลกับซุปเปอร์สตาร์อย่าง ปิแอร์ เอเมริค โอบาเมย็อง แต่ กาบอง ก็เป็นทีมที่ดีทีมหนึ่งแม้จะไม่ฟูลทีมก็ตาม และตนดีใจที่ช่วยทีมชาติไทยเข้าไปป้องกันแชมป์ คิงส์คัพ ได้สำเร็จ ส่วนเกมกับ สโลวะเกีย ก็จะทำเต็มที่เหมือนเดิมเพื่อให้ไทยป้องกันแชมป์ คิงส์คัพ ให้ได้ , ,ทั้งนี้ ฟุตบอลคิงส์คัพ ครั้งที่ 46 รอบชิงชนะเลิศ ทีมชาติไทย พบทีมชาติสโลวะเกีย จะแข่งขันวันอาทิตย์ที่ 25 มี.ค.61 ที่ราชมังคลากีฬาสถาน เวลา 19.30 น. ส่วนคู่ชิงอันดับ 3 สหรัฐอาหรับเอมิเรตส์ จะพบ กาบอง ในเวลา 16.00 น. ถ่ายทอดสด ไทยรัฐ ทีวี ทั้ง 2 คู่
ฐิติพันธ์ พ่วงจันทร์ ห้องเครื่องทีมชาติไทย เปิดใจหลังช่วยทัพช้างศึกเอาชนะ กาบอง ผ่านเข้ารอบชิงชนะเลิศฟุตบอลคิงส์คัพ ครั้งที่ 46 ได้สำเร็จ
ฐิติพันธ์ พ่วงจันทร์,ช้างศึก,ทีมชาติไทย,คิงส์คัพ